OpenLLM-France/wikimedia huggingface dataset:
# Vicentello d'Istria

Vicentello d'Istria fou un senyor feudal cors, partidari de la corona catalanoaragonesa. Nebot d'Arrigo della Rocca i descendent del Giudice di Cinarca, va viure exiliat a Sardenya, on va exercir com a corsari contra el genovesos. Home de confiança i nebot del rei de Catalunya-Aragó Martí l'Humà.
El 1404 fou nomenat lloctinent del rei a l'illa de Còrsega i hi va desembarcar. Després de diverses alternatives va aconseguir dominar tota l'illa amb l'ajut dels catalans, excepte Bonifàcio i Calvi, que van romandre en poder de Gènova (tot i que Calvi fou ocupada temporalment). Però una vegada en el poder, Vicentello no va satisfer els seus compatriotes i va provocar una revolta, fins que va haver de fugir; fou capturat en una nau pels genovesos davant de Bàstia i portat a Gènova on fou executat el 27 d'abril de 1434.

## Referències

* ↑ «Vicentello d'Istria». Gran Enciclopèdia Catalana. Barcelona: Grup Enciclopèdia Catalana.
# Meir Baal ha-Ness

El rabí Meir Baal ha-Ness (el fabricant de miracles) (en hebreu: רבי מאיר) va ser un savi jueu que va viure en el temps de la Mixnà. Meir va ser considerat com un dels més grans Tanaïm de la quarta generació (139-163). Segons el Talmud, el seu pare era un descendent de l'Emperador romà Neró, que s'havia convertit al judaisme. La seva esposa Bruriah és una de les poques dones citades en la Guemarà. Ell és el tercer savi més esmentat en la Mixnà.
En el Talmud de Babilònia, en el Tractat Gittin p. 4a, diu que tots els comentaris de la Mixnà anònims són atribuïts al rabí Meir. Aquesta regla era necessària, perquè després d'un intent fallit de forçar la renúncia del cap del Sanedrí, les opinions del Rabí Meir es van notar, però no en el seu nom, sinó com "Uns altres diuen ..."
Meir pot haver estat un nom fals. Es creu que el veritable nom del rabí Meir va ser Nahori o Misha. Se li va donar el nom de Meir, que significa "Iluminador", perquè va il·luminar els ulls dels erudits i els estudiants de la Torà. [3]

## Referències

* ↑ Drew Kaplan, "Rabbinic Popularity in the Mishnah VII: Top Ten Overall [Final Tally] Drew Kaplan's Blog (5 July 2011).
# Li Shixing

Li Shixing (en xinès simplificat: 李士行; xinès tradicional: 李士行; pinyin: Lǐ Shìxíng), també conegut com a Zundao, fou un pintor xinès nascut a Pequín l'any 1282 (altres fonts indiquen el 1283) i mort el 1328 que va viure sota la dinastia Yuan. Era fill de Li Kan. Va destacar com a pintor de paisatges i de bambús i roques realitzats amb tinta a l'estil de Li Kan.

## Bibliografia

* Along the Riverbank: Chinese Painting from the C.C. Wang Family Collection de Maxwell K. Hearn. The Metropolitan Museum of Art of New York. Pàgs.31-34, 109, 142 i 172
* Dictionnaire des peintres, sculpteurs, dessinateurs et graveurs d'E. Bénézit

## Enllaços externs

* http://www.china-on-site.com/pages/painter/1012.php Arxivat 2013-06-13 a Wayback Machine.
* http://amica.davidrumsey.com/luna/servlet/view/all/who/The%20Cleveland%20Museum%20of%20Art/Li%20Shixing/what/Paintings/when/1283%20-%201328?sort=OCS
# Tiberi Numici

Tiberi Numici (en llatí Tiberius Numicius) va ser un magistrat romà del segle iv aC. Formava part de la gens Numícia, una antiga gens romana d'origen patrici.
Va ser elegit tribú de la plebs l'any 320 aC juntament amb Quint Meli. Els romans els van entregar tots dos als samnites quan el senat va decidir no ratificar la pau signada el 321 aC pels cònsols després de la derrota de les Forques Caudines. Tot i això Titus Livi diu que el tribú del 320 aC era Luci Juli i no Tiberi Numici.

## Referències

* ↑ Ciceró. De officiis III,30
* ↑ Titus Livi. Ab Urbe Condita IX,8
# Camp ultra profund del Hubble

El camp ultra profund de l'Hubble, o Hubble Ultra Deep Field (HUDF), és una imatge d'una petita regió de l'espai a la constel·lació del Forn, composta de les dades acumulades durant el període del 24 de setembre del 2003 fins al 16 de gener del 2004 pel telescopi espacial Hubble. És la imatge més profunda de l'univers que mai s'ha obtingut en llum visible; una mirada al passat (quan l'univers es creu que tenia tan sols 800 milions d'anys), aproximadament 13 mil milions d'anys enrere.
L'HUDF conté unes 10.000 galàxies. La porció de cel en la qual es troben les galàxies (només una desena part del diàmetre de la lluna plena vista des de la Terra) va ser escollit perquè tenia una baixa densitat d'estrelles brillants en el camp proper. Encara que els objectes visibles en la imatge de l'Hubble es poden també observar en longitud d'ona d'infraroig per telescopis situats a la Terra, l'Hubble és l'únic instrument que pot fer observacions d'aquests objectes tan distants en longitud d'ona visible. Situat al sud-oest de la constel·lació d'Orió, en la constel·lació del Forn de l'hemisferi sud, a una ascensió recta de 3h 32m 40,0s, una declinació -27° 47' 29" (J2000.0), la imatge cobreix 11,5 arcminuts quadrats. Això és més petit que un quadrat de paper d'1 mm per 1 mm a un metre de distància, i pràcticament igual a un tretzena milionèsima part del total del cel. La imatge està orientada de tal manera que el cantó superior esquerre apunta cap al nord (-46.4°) en l'esfera celeste. L'estrella a prop del centre és USNO-A2.0 0600-01400432, amb magnitud aparent de 18,95.
En total, la imatge ha necessitat 800 exposicions preses en el transcurs de 400 òrbites de l'Hubble al voltant de la Terra. El temps total d'exposició ha estat d'11,3 dies per l'ACS i 4,5 dies per la NICMOS.

## Vegeu també

* Camp profund de l'Hubble.
* Camp profund sud de l'Hubble.
* Camp profund extrem de l'Hubble.

## Referències

* ↑ The image yields a rich harvest of about 10,000 galaxies.

## Enllaços externs

* Hubble's Deepest View Ever of the Universe Unveils Earliest Galaxies - Nota de premsa de la NASA (anglès).
* Web de la NASA amb animacions (anglès).
* Explorant la formació de galàxies en l'univers primerenc - Com es van fer les primeres galàxies tan grans i tan ràpidament? (anglès).
* UDF interactiu a escala amb 10,000 galàxies mapades. Wikisky.org (anglès).
Coordenades: 3$^h$ 32$^m$ 39.0$^s$; −27° 47′ 29.1″
# Ancistrus latifrons

Ancistrus latifrons és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 15,4 cm de longitud total.

## Distribució geogràfica

Es troba a Sud-amèrica: rius Amazones i Solimões.

## Referències

* ↑ Kner, R. 1854. Die Hypostomiden. Zweite Hauptgruppe der Familie der Panzerfische. (Loricata vel Goniodontes). Denkschr. Akad. Wiss. Wien v. 7: 251-286 [separate 1-36], Pls. 1-5.
* ↑ BioLib (anglès)
* 1 2 «Ancistrus latifrons» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Günther, A. 1869. Descriptions of some species of fishes from the Peruvian Amazons. Proceedings of the Zoological Society of London. 1869 (pt 2): 423-429.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de 1918: Ancistrus. Revista da Sociadade Brasileira de Sciências (Rio de Janeiro) v. 2: 112-114.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Derrick Obasohan

Derrick Obasohan (Houston, Estats Units, 18 d'abril de 1981) és un jugador professional de bàsquet estatunidenc amb passaport de Nigèria que juga en la posició d'aler.

## Clubs

* Temporada 2000-01: Texas Arlington, Estats Units (NCAA)
* Temporada 2001-02: Texas Arlington, Estats Units (NCAA)
* Temporada 2002-03: Texas Arlington, Estats Units (NCAA)
* Temporada 2003-04: Texas Arlington, Estats Units (NCAA)
* Temporada 2004-05: Etzella Ettelbruck, Luxemburg (DBBL)
* Temporada 2005-06: Verviers-Pepinster, Bèlgica (D1) Abandona l'equip a mitja temporada.
* Temporada 2005-06: Belenenses, Portugal (TMN)
* Temporada 2006-07: Hyeres-Toulon, França (Pro A)
* Temporada 2007-08: Strasbourg, França (Pro A)
* Temporada 2008-09: Strasbourg, França (Pro A)
* Temporada 2009-10: Hyeres-Toulon, França (Pro A)
* Temporada 2010-11: Trabzonspor, Turquia (TBL)
* Temporada 2011-12: Club Joventut de Badalona (ACB)
* Temporada 2012-2013: CA Boca Juniors, Argentina (Lliga argentina de bàsquet) Juga 5 partits.
* Temporada 2012-2013: Cholet Basket, França (Pro A)
* Temporada 2013-2014: AS Monaco Basket, França (3a divisió francesa)

## Selecció Nacional

* 2006. Nigèria. Global Games, a Dallas.
* 2006. Nigèria. Mundial, a Japón.
* 2011. Nigèria. Afrobasket, a Madagascar. Bronze
* 2012. Nigèria. Preolímpic, a Caracas.
* 2012. Nigèria. Jocs Olímpics, a Londres.

## Palmarès

* 2004-05. Etzella Ettelbruck (Luxemburgo). DBBL. Subcampió.
* 2004-05. Etzella Ettelbruck (Luxemburgo). Copa. Campió
* 2011. Nigeria. Afrobasket, a Madagascar. Bronze

## Referències

* ↑ Derrick Obasohan vuelve a Europa fichando por el Cholet Basket Arxivat 2012-11-18 a Wayback Machine.(castellà)
* ↑ Obasohan y Kecman se marchan al Monaco... de la tercera divisón francesa Arxivat 2013-08-14 a Wayback Machine.(castellà)

## Enllaços externs

* Derrick Obasohan jugador a l'ACB
# Senat de Kenya

El Senat és la cambra alta del Parlament de Kenya. El senat es va establir per primera vegada com a part de la Constitució de Kenya de 1963. Després de ser abolit el 1966 va ser restablert per la Constitució de 2010.

## Primer Senat, 1963–1966

La Constitució de Kenya de 1963 va establir un Senat que consistia en 41 senadors elegits per sis anys, i un terç dels membres es retirava cada dos anys. Timothy Chokwe en va ser el primer president. Va ser abolit el 1966, quan els seus membres es van combinar amb els de la Cambra de Representants per a formar una legislatura unicameral, l'Assemblea Nacional.

## Senat modern, 2013–present

Les eleccions al Senat de Kenya de 2013 van tenir lloc el 4 de març de 2013. Amb la nova constitució, aprovada pel referèndum de 2010, les eleccions generals de 2013 van ser les primeres en què es van elegir senadors en representació dels 47 comtats de recent creació. Van ser també les primeres eleccions generals organitzades per la Comissió Independent d'Eleccions i Límits. D'acord amb la seva quota d'escons elegits, els partits polítics van designar altres setze dones. Es van presentar altres candidatures per a dos membres que representaven els joves i dos membres que representaven les persones amb discapacitat. El president, que és membre ex officio, va ser elegit pels senadors que van prestar jurament a la primera sessió del Senat.

## Poders

El paper del Senat són principalment la defensa dels interessos dels comtats:
* Representar els interessos dels comtats i els seus governs
* Participar en l'elaboració de lleis mitjançant l'examen, el debat i l'aprovació de projectes de llei relatius als comtats
* Controlar i determinar el presupost nacional dedicat als governs dels comtats
* Pot impugnar (impeachment) el president, el vicepresident, el governador del comtat i els sotsgovernadors

## Referències

* ↑ The Europa World Year Book 1965, p. 638
* ↑ Githinji, George. «The Functions of the Senate in Kenya» (en anglès), 26-11-2020.
# Vellutet

El vellutet o cresta de gall (Celosia argentea) és una espècie de planta amb flors de la família amarantàcia. El seu origen és tropical i té el color molt llampant. Les fulles són comestibles.

## Descripció

És una planta anual de 3 a 60 cm d'alçada. El color de les fulles pot ser vermell, groc, taronja o rosa i té diversos cultivars. No resisteix les glaçades i sovint es conrea en jardins. Es propaga a través de les llavors, que són molt petites. És una planta de ple sol.

## Gastronomia

És tradicional el seu ús com a menjar (fulles i flors) a l'Àfrica i al sud-est asiàtic i té un gran potencial com a millorant de la nutrició.
La Celosia argentea var. argentea o espinac de Lagos és una de les principals verdures cultivades de Nigeria, on es coneix també com a "soko yokoto", que vol dir "fa els marits grossos i feliços".

## Vegeu també

* Llista de plantes de fulla comestible

## Referències

* ↑ National Research Council. «Celosia». A: Lost Crops of Africa: Volume II: Vegetables. 2. National Academies Press, 2006-10-27 (Lost Crops of Africa). ISBN 978-0-309-10333-6 [Consulta: 15 juliol 2008].
* ↑ ECHO
# Micropterix corcyrella

Micropterix corcyrella és una espècie d'arna de la família Micropterigidae. Va ser descrita per Thomas de Grey, 6è baró de Walsingham, l'any 1919.
És una espècie endèmica d'Eslovènia, Sèrbia, Montenegro, Macedònia, Bulgària i Grècia.
Té una envergadura d'uns 6.5 mm.

## Subespècies

* Micropterix corcyrella corcyrella Walsingham, 1919 (Grècia, Bulgària, Macedònia)
* Micropterix corcyrella cephaloniensis Kurz, Kurz & Zeller, 2004 (Kefallinia)

## Referències

* ↑ Micropterix corcyrella Museu d'Història Natural (The Global Lepidoptera Index).
* ↑ «Fauna Europaea». Arxivat de l'original el 2012-10-11. [Consulta: 9 setembre 2012].

## Enllaços externs

* lepiforum.de
# Li Tianian

Li Tianian és una esportista xinesa que va competir en piragüisme en la modalitat d'aigües tranquil·les, guanyadora d'una medalla de plata al Campionat Mundial de Piragüisme de 2010 en la prova de C1 200 m.

## Palmarès internacional

Campionat Mundial :
| Any | Lloc | Medalla | Esdeveniment |
| 2010 | Poznań ( Polònia) | 2 | C1 200 m |

## Referències

* ↑ Li Qiang en Canoeresults.eu (en anglès).

## Enllaços externs

* 2010 ICF Canoe Sprint World Championships results from tsn.ca. - accessed 23 August 2010 (misspelled as Li Tianian).
# Tractat de Fort Laramie (1868)

El tractat de Fort Laramie del 1868 o segon tractat de Fort Laramie (conegut també com el Tractat Sioux de 1868) va ser un acord signat el 6 de novembre de 1868 a Fort Laramie, al Territori de Wyoming, entre el govern dels Estats Units i diverses ètnies que poblaven la zona nord de les Grans Planes: Les bandes lakota dels oglala, miniconjou i brulé, així com els nakota i els arapaho. En aquest conveni es van establir drets i obligacions entre ambdues parts per mantenir la pau en el territori, a causa de l'incessant pas de gent cap a l'oest del país. El tractat, que posava fi a la Guerra de Red Cloud, garantia per als lakota la possessió de les Black Hills, entre altres territoris, i els drets de caça a Dakota del Sud, Wyoming i Montana. L'accés al Territori del riu Powder fou prohibit als blancs des d'aleshores.

## Referències

* ↑ "Fort Laramie Treaty, 1868." Archives of the West. (consultat el 19.12.2010)
* ↑ Tucker, Spencer; Arnold, James R.; Wiener, Roberta. The Encyclopedia of North American Indian Wars, 1607–1890 (en anglès). ABC-CLIO, 2011, p. 87. ISBN 1851096973.
# Canal de Craponne

El Canal de Craponne, és un canal situat al departament de les Boques del Roine, que uneix el riu Roine amb el riu Durance a partir d'Arle. Amb una branca també es comunica amb l'Estany de Berre, cosa que fa que es creï una illa a sota de Salon-de-Provence. El seu nom prové de l'enginyer provençal que el va idear, Adam de Craponne.

## Història

Adam de Craponne va començar els treballs el 1554. El canal sortia del riu Durance, al costat de la Roca d'Anthéron, segueix cap al sud per franqujar el pas de Lamanon. L'aigua del canal alimentava les fonts de Salon-de-Provence i també donava aigua als sòls àrids de la Crau, al sud de les Alpilles, abans d'arribar a l'Estany de Berre a través d'un recorregut molt sinuós.
Aquest canal va servir per a Pierre-Paul Riquet per a construir el Canal del Migdia.

## Notes

* ↑ (anglès) Història de la gestió de l'aigua Arxivat 2007-06-02 a Wayback Machine.
# Ancistrus hoplogenys

Ancistrus hoplogenys és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 15,8 cm de longitud total.

## Distribució geogràfica

Es troba a Sud-amèrica: conques dels rius Amazones, Essequibo i Paraguai. També és present a Surinam.

## Referències

* 1 2 «Ancistrus hoplogenys» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de 1918: Ancistrus. Revista da Sociadade Brasileira de Sciências (Rio de Janeiro) v. 2: 112-114.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dimitris Papaioannou

Dimitris Papaioannou, d'àlies «Mimis» Papaioannou, (grec: Δημήτρης Παπαϊωάννου, Vèria, 23 d'agost de 1942 – Atenes, 15 de març del 2023) fou un futbolista grec de la dècada de 1960.
Fou 61 cops internacional amb la selecció grega i, d'entre els equips en els quals jugà, defensà especialment els colors de l'AEK Atenes FC.

## Referències

* ↑ ΙΝ, Σύνταξη. «Θρήνος στο ελληνικό ποδόσφαιρο και στην ΑΕΚ - Πέθανε ο Μίμης Παπαϊωάννου» (en grec), 15-03-2023. [Consulta: 15 març 2023].
* ↑ Dimitris Papaioannou a National-Football-Teams.com (anglès)
* ↑ Perfil a phantis.com

## Palmarès
### AEK Atenes

* Lliga grega de futbol: 1963, 1968, 1971, 1978, 1979
* Copa grega de futbol: 1964, 1966, 1978

### New York Pancyprian-Freedoms

* Cosmopolitan Soccer League: 1980
* National Challenge Cup: 1980
# Sent Jòrdi de Lebejac

Sent Jòrdi de Lebejac (en francès Saint-Georges-de-Lévéjac) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Velma

Velma és un poble dels Estats Units a l'estat d'Oklahoma. Segons el cens del 2000 tenia 664 habitants.

## Demografia

Segons el cens del 2000, Velma tenia 664 habitants, 247 habitatges, i 187 famílies. La densitat de població era de 181,8 habitants per km².
Dels 247 habitatges en un 40,5% hi vivien nens de menys de 18 anys, en un 60,3% hi vivien parelles casades, en un 12,1% dones solteres, i en un 23,9% no eren unitats familiars. En el 21,5% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,1% tenia menys de 18 anys, un 8% entre 18 i 24, un 28,5% entre 25 i 44, un 22,3% de 45 a 60 i un 12,2% 65 anys o més.
L'edat mediana era de 35 anys. Per cada 100 dones de 18 o més anys hi havia 87,6 homes.
La renda mediana per habitatge era de 30.341 $ i la renda mediana per família de 34.286 $. Els homes tenien una renda mediana de 32.083 $ mentre que les dones 16.136 $. La renda per capita de la població era de 12.010 $. Entorn del 16,3% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Velma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Velma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# McNary (Arizona)

McNary (apatxe occidental Chaabitoʼ) és una concentració de població designada pel cens dels Estats Units a l'estat d'Arizona. Segons el cens del 2000 tenia 349 habitants.

## Demografia

Segons el cens del 2000, McNary tenia 349 habitants, 91 habitatges, i 73 famílies La densitat de població era de 24,5 habitants/km².
Dels 91 habitatges en un 63,7% hi vivien nens de menys de 18 anys, en un 44% hi vivien parelles casades, en un 31,9% dones solteres, i en un 18,7% no eren unitats familiars. En el 16,5% dels habitatges hi vivien persones soles l'1,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,84 i el nombre mitjà de persones que vivien en cada família era de 4,18.
Per edats la població es repartia de la següent manera: un 48,7% tenia menys de 18 anys, un 7,4% entre 18 i 24, un 30,7% entre 25 i 44, un 9,5% de 45 a 60 i un 3,7% 65 anys o més.
L'edat mediana era de 19 anys. Per cada 100 dones de 18 o més anys hi havia 86,5 homes.
La renda mediana per habitatge era de 4.375 $ i la renda mediana per família de 0 $. Els homes tenien una renda mediana de 36.875 $ mentre que les dones 18.375 $. La renda per capita de la població era de 2.917 $. Aproximadament el 78,9% de les famílies i el 86,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McNary». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- McNary». American Fact Finder. Oficina del Cens dels Estats Units, 12-01-2010.
# Zosterop crestat

El zosterop crestat (Heleia dohertyi) és un ocell de la família dels zosteròpids (Zosteropidae).
Habita els boscos de les muntanyes de illes de Sumbawa i Flores (Indonèsia), a las Petites del Sonda centrals.

## Referències

* ↑ «Zosterop crestat». Cercaterm. TERMCAT, Centre de Terminologia. Rev. 20/12/2021(català)